ai4bharat/Pralekha huggingface dataset:
ప్రధాన మంత్రి కార్యాలయం
మార్చి 18నప్రపంచ చిరుధాన్య  సదస్సును ప్రారంభించనున్న ప్రధాని
ప్రధానమంత్రి శ్రీ నరేంద్ర మోదీ 2023 మార్చి 18వ తేదీ ప్రపంచ చిరుధాన్య  సదస్సును ప్రారంభిస్తారు. న్యూఢిల్లీలోని పూసా రోడ్డులోగల ‘ఎన్ఎఎస్సి’ సముదాయంలోగల ‘ఐఎఆర్ఐ’ ప్రాంగణంలోని సుబ్రమణ్యం హాలులో ఉదయం 11:00 గంటలకు ఈ సదస్సు ప్రారంభమవుతుంది. అనంతరం హాజరైన వారినుద్దేశించి ప్రధానమంత్రి ప్రసంగిస్తారు.
భారత్ ప్రతిపాదన మేరకు ఐక్యరాజ్య సమితి సర్వసభ్య సమావేశం  2023ను అంతర్జాతీయ చిరుధాన్య సంవత్సరం గా ప్రకటించింది. అలాగే ‘ఐవైఎం-2023’ వేడుకలను ‘ప్రజా ఉద్యమం’గా మలచాలన్న ప్రధానమంత్రి దార్శనికత మేరకు భారతదేశాన్ని ‘ప్రపంచ చిరుధాన్య కూడలి’గా తీర్చిదిద్దడానికి కేంద్ర ప్రభుత్వం అనేక చర్యలు చేపట్టింది. ఈ కృషిలో అన్ని మంత్రిత్వ శాఖలు/విభాగాలు, రాష్ట్రాలు/కేంద్రపాలిత ప్రాంతాలు, రైతులు, అంకుర సంస్థలు, ఎగుమతిదారులు, చిల్లర వ్యాపారులు, ఇతర భాగస్వాములు పాలు పంచుకుంటున్నారు. తదనుగుణంగా సాగుదారులు, వినియోగదారులతోపాటు వాతావరణం కోసం చిరుధాన్య  వినియోగంపై అవగాహన కల్పన ప్రచారం చేపట్టారు. ఈ నేపథ్యంలో భారత్ నిర్వహిస్తున్న ప్రపంచ చిరుధాన్య  సదస్సు ఓ కీలక కార్యక్రమం కానుంది.
రెండు రోజులపాటు నిర్వహించే ఈ సదస్సులో వివిధ ముఖ్యాంశాలపై చర్చా గోష్ఠులుంటాయి. ఉత్పత్తిదారులు, వినియోగదారులు, ఇతర భాగస్వాములకు చిరుధాన్యాలపై ప్రోత్సాహంతోపాటు అవగాహన కల్పిస్తారు. చిరుధాన్య విలువ గొలుసు అభివృద్ధి; వాటిద్వారా ఆరోగ్యం-పోషక విలువలు; మార్కెట్ అనుసంధానం; పరిశోధన-అభివృద్ధి తదితరాలు ఈ గోష్ఠులలో ప్రధాన చర్చనీయాంశాలుగా ఉంటాయి. ఈ సదస్సుకు వివిధ దేశాల వ్యవసాయ మంత్రులు, అంతర్జాతీయ శాస్త్రవేత్తలు, పోషకాహార-ఆరోగ్య నిపుణులు, అంకుర సంస్థల సారథులు, ఇతర భాగస్వాములు కూడా హాజరవుతారు.
రైల్వే మంత్రిత్వ శాఖ
మే నెలలో అత్యధికంగా 114.8 మెట్రిక్ టన్నుల మేర సరుకు రవాణా చేపట్టిన భారతీయ రైల్వే
గత ఏడాది మే నెల అత్యుత్తమమైన 104.6 ఎంటీల లోడ్తో పోలిస్తే ఈ ఏడాది మే 21వ తేదీ 9.7 శాతం అత్యధిక లోడ్ను చేపట్టిన భారతీయ రైల్వే
కోవిడ్-19 సవాళ్లు నెలకొని ఉన్నప్పటికీ సరుకు రవాణా విషయంలో భారతీయ రైల్వే సరికొత్త వేగాన్ని కొనసాగిస్తూ వస్తోంది. కోవిడ్-19 సవాళ్లు ఉన్నప్పటికీ భారతీయ రైల్వే సంస్థ ఆదాయం, లోడింగ్ విషయంలో తన అధికపు వేగాన్ని కొనసాగిస్తున్నాయి. యుద్ధ ప్రాతిపదికన ఇండియన్ రైల్వే సంస్థ సరకు రవాణా విషయమై మే నెలలో అత్యధికంగా లోడ్ కార్యక్రమాల్ని నిర్వహించింది. రైల్వే సంస్థ మే 2021 నెలలో 114.8 మెట్రిక్ టన్నుల సరకు లోడింగ్ కార్యక్రమాల్ని చేపట్టింది. గత ఏడాది అదే కాలంలో  చేపట్టిన 104.6 మెట్రిక్ టన్నుల సరుకు రవాణా కంటే.. ఇది 9.7% ఎక్కువ. మే 2021 లో రవాణా చేయబడిన ముఖ్యమైన వస్తువులలో 54.52 మిలియన్ టన్నుల బొగ్గు, 15.12 మిలియన్ టన్నుల ఇనుప ఖనిజం, 5.61 మిలియన్ టన్నుల ఆహార ధాన్యాలు, 3.68 మిలియన్ టన్నుల ఎరువులు, 3.18 మిలియన్ టన్నుల ఖనిజ నూనె, 5.36 మిలియన్ టన్నుల సిమెంట్ , 4.2 మిలియన్ టన్నుల మేర క్లింకర్ ఉన్నాయి. గత మే మాసంలో భారతీయ రైల్వే రూ.11604.94 కోట్ల మేర సరకు రవాణా ఆదాయాన్ని ఆర్జించింది. మే నెలలో వాగన్ టర్న్ అరౌండ్ టైం 26 శాతానికి మేర మెరుగుపడింది. భారతీయ రైల్వే సంస్థ సరుకు రవాణాను చాలా ఆకర్షణీయంగా మార్చేందుకు గాను అనేక రాయితీల్ని/ తగ్గింపులు ప్రకటంచడం విశేషం. ప్రస్తుతం ఉన్న నెట్వర్క్లో సరుకు రవాణా రైళ్ల వేగం పెరిగిందని గమనించవచ్చు. సరుకు వేగం మెరుగుదల అన్ని రకాల వాటాదారుల ఖర్చును ఆదా చేస్తుంది. గత 18 నెలల్లో సరుకు వేగం రెట్టింపు అయింది. రైల్వే కొన్ని మండలాలు  సరుకు రవాణా రైళ్ల సగటు వేగాన్ని 50 కిలో మీటర్ల కంటే ఎక్కువ నమోదు చేశాయి. భౌగోళిక పరిస్థితుల కారణంగా, కొన్ని విభాగాలు సరుకు రవాణా రైళ్లకు మంచి వేగాన్ని అందిస్తున్నాయి. మే 2021లో సరుకు రవాణా రైళ్లు సగటున 45.6 కిలోమీటర్ల మేర వేగాన్ని నమోదు చేశాయి. ఇది.. అదే కాలానికి నమోదైన 36.19 కిలోమీటర్ల వేగంతో పోలిస్తే 26 శాతం మేర ఎక్కువ. కోవిడ్-19 విపత్కర సమయాన్ని భారత రైల్వే సంస్థ అన్నిరకాలైన సామర్థ్యాలు, ప్రదర్శనల్ని మెరుగుపరుచుకుంటూ తనకనువైన ఒక అవకాశంగా దీనిని ఉపయోగించుకుంటోంది.
సమాచార, ప్రసార మంత్రిత్వ శాఖ
1957 నుంచి నెలవారీగా ప్రచురిస్తున్న యోజన అభివృద్ధి సంచికలతో 'యోజన క్లాసిక్స్' పేరుతో ప్రత్యేక సంకలనం విడుదల చేసిన పబ్లికేషన్స్ విభాగం
1957 నుంచి నెలవారీగా ప్రచురిస్తున్న యోజన అభివృద్ధి సంచికలతో 'యోజన క్లాసిక్స్' పేరుతో ప్రత్యేక సంకలనాన్ని కేంద్ర ప్రభుత్వ పబ్లికేషన్స్ విభాగం విడుదల చేసింది. అభివృద్ధి కార్యక్రమాలపై 'యోజన' ప్రతి నెలా ప్రచురితం అవుతోంది.
సంవత్సరాలుగా జర్నల్లో ప్రచురించబడిన అంశాలను ప్రత్యేకంగా ఎంపిక చేసి 'యోజన క్లాసిక్స్' ను పబ్లికేషన్స్ విభాగం రూపొందించింది. ఈ పుస్తకం పాఠకులను భారతదేశ కళ, సంస్కృతి, వారసత్వం సుసంపన్నమైన ప్రయాణంలో తీసుకువెళుతుంది. ఇది విద్యార్థులకు, కళ,సంస్కృతి ఔత్సాహికులకు, విద్యావేత్తలు, కళను పదాల ద్వారా వ్యక్తీకరించే ఉత్సాహం ఉన్న వారి వద్ద తప్పనిసరిగా ఉండాల్సిన సంకలనంగా 'యోజన క్లాసిక్స్' రూపుదిద్దుకుంది. 'యోజన క్లాసిక్స్' ఒక అద్భుతమైన సేకరణగా ఉంటుంది త్వరలో పబ్లికేషన్స్ డివిజన్ బుక్ గ్యాలరీ, సూచనా భవన్, ite www.publicationsdivision.nic.in. వెబ్సైట్లో అందుబాటులో ఉంటుంది.
ఢిల్లీ పుస్తక ప్రదర్శన 2023లో పబ్లికేషన్స్ డివిజన్ స్టాల్ను సందర్శించిన కేంద్ర సమాచార, ప్రసార శాఖ కార్యదర్శి శ్రీ అపూర్వ చంద్ర ఈరోజు 'యోజన క్లాసిక్స్' ను విడుదల చేశారు. శ్రీ అపూర్వ చంద్ర తో పాటు పబ్లికేషన్స్ డివిజన్ డైరెక్టర్ జనరల్ శ్రీమతి అనుపమ భట్నాగర్ ఇతర సీనియర్ అధికారులు కార్యక్రమంలో పాల్గొన్నారు.
ఢిల్లీ పుస్తక ప్రదర్శన 2023లో పబ్లికేషన్స్ డివిజన్ ఏర్పాటు చేసిన స్టాల్ను శ్రీ అపూర్వ చంద్ర సందర్శించారు. గొప్ప పుస్తకాలు సేకరించిన పబ్లికేషన్స్ విభాగాన్ని ఆయన అభినందించారు. భారతదేశ సాంస్కృతిక వారసత్వం, కళ, వాస్తు శిల్పం, అద్భుతమైన చరిత్ర, జాతీయ నాయకుల ముఖ్యమైన సమాచారాన్ని అందించేందుకు పబ్లికేషన్స్ విభాగం చేస్తున్న కృషిని ఆయన అభినందించారు.
ఇండియా ట్రేడ్ ప్రమోషన్ ఆర్గనైజేషన్ , ఫెడరేషన్ ఆఫ్ ఇండియన్ పబ్లిషర్స్  సహకారంతో 27వ ఢిల్లీ పుస్తక ప్రదర్శన జరుగుతోంది. 2023 జూలై 29 న ప్రారంభమైన ప్రదర్శన 2023 ఆగస్టు 2 వరకు న్యూఢిల్లీలోని ప్రగతి మైదాన్లో జరుగుతుంది. పబ్లికేషన్స్ విభాగం, సమాచార , ప్రసార మంత్రిత్వ శాఖ, ప్రగతి మైదాన్లోని స్టాల్ నంబర్ 12, హాల్ నంబర్ 11లో తన పుస్తకాలు, జర్నల్లను ప్రదర్శిస్తోంది.,
స్టాల్లో సందర్శకులు దేశ నిర్మాణం, చరిత్ర, వారసత్వం,ప్రముఖుల జీవిత చరిత్రలు, రిఫరెన్స్ పుస్తకాలు, బాలల సాహిత్యం వరకు వివిధ ఇతివృత్తాలకు సంబంధించిన పుస్తకాల సేకరణ చూడ గలుగుతారు. రాష్ట్రపతి భవన్పై ప్రచురితమైన ముఖ్యమైన పుస్తకాలు, ప్రచురించిన రాష్ట్రపతి, ఉప రాష్ట్రపతులు, ప్రధాన మంత్రుల చేసిన ఉపన్యాసాల నుంచి ఎంపిక చేసి పబ్లికేషన్స్ విభాగం ప్రసంగాల సేకరణ కూడా స్టాల్ లో ఏర్పాటయింది.
పుస్తకాలతో పాటు పబ్లికేషన్స్ డివిజన్ ప్రచురించి, పంపిణీ చేస్తున్న యోజన, కురుక్షేత్ర, ఆజ్కల్, బాల్ భారతి వంటి జర్నల్లు కూడా స్టాల్లో అందుబాటులో ఉన్నాయి. సందర్శకులు డివిజన్ ప్రచురించిన జర్నల్లు, ఉపాధి వార్తలు / రోజ్గార్ సమాచార్ల వార్షిక సభ్యత్వాలను కూడా స్టాల్ లో స్వీకరిస్తున్నారు.
సాంస్కృతిక మంత్రిత్వ శాఖ
అమూర్త భారతీయ సాంస్కృతిక వారసత్వ జాతీయ జాబితాను న్యూఢిల్లీలో ప్రారంభించిన కేంద్ర సాంస్కృతిక వ్యవహారాల శాఖ మంత్రి శ్రీ ప్రహ్లాద్ సింగ్ పటేల్
భారతదేశంలోని వివిధ రాష్ట్రాలకు చెందిన అమూర్త సాంస్కృతిక వారసత్వ విషయాలపై జాతీయ, అంతర్జాతీయ స్థాయిలో అవగాహన పెంచేందుకు ఇది ఉద్దేశించినది : శ్రీ ప్రహ్లాద్ సింగ్ పటేల్
అమూర్త భారతీయ సాంస్కృతిక వారసత్వ జాతీయ జాబితాను కేంద్ర సాంస్కృతిక వ్యవహారాల శాఖ మంత్రి శ్రీ ప్రహ్లాద్ సింగ్ పటేల్ ఈరోజు న్యూఢిల్లీలో ప్రారంభించారు.
 సంప్రదాయాల రిపోజిటరీ ఉందని, వీటిలో 13, యునెస్కో చేత మానవాళికి చెందిన అమూర్త సాంస్కృతిక వారసత్వంగా గుర్తింపు పొందాయన్నారు.
అమూర్త వారసత్వ సంపద లో ఇమిడిఉన్న భారతీయ సంస్కృతి వైవిధ్యాన్ని గుర్తించే ప్రయత్నమే జాతీయ ఐసిహెచ్ జాబితా రూపకల్పన. వివిధ అమూర్త సాంస్కృతిక వారసత్వ అంశాలపై భారతదేశంలోని వివిధ రాష్ట్రాలతోపాటు జాతీయ అంతర్జాతీయ స్థాయిలో అవగాహన పెంచడం , వాటి రక్షణకు పూచీపడడం దీని లక్ష్యమని ఆయన అన్నారు. ఇందుకు సంబంధించి తీసుకుంటున్న చర్యలు సాంస్కృతిక మంత్రిత్వ శాఖ విజన్ 2024 లో ఒక భాగంగా చెప్పుకోవచ్చు.
అమూర్త సాంస్కృతిక వారసత్వాన్ని పరిరక్షించేందుకు యునెస్కో 2003లో నిర్వహించిన సదస్సు ఫలితంగా , అమూర్త సాంస్కృతిక వారసత్వానికి సంబంధించి స్థూలంగా ఐదు రకాలుగా వర్గీకరించారు.
అవి:
■ అమూర్త సాంస్కృతిక వారసత్వం వాహకంగా, భాష, మౌఖిక సంప్రదాయాలు , వ్యక్తీకరణలు;
■ కళా ప్రదర్శనలు
■ సామాజిక అలవాట్లు, ఆచారాలు , పండుగ సందర్భంగా నిర్వహించే కార్యక్రమాలు
■ ప్రకృతి, విశ్వానికి సంబంధించిన జ్ఞానం , ఆచరణ;
■ సంప్రదాయ హస్తకళా నైపుణ్యం.
.
2013 లో సాంస్కృతిక మంత్రిత్వ శాఖ రూపొందించిన అమూర్త సాంస్కృతిక వారసత్వం ,భారతదేశంలోని విభిన్న సాంస్కృతిక సంప్రదాయాలను కాపాడే' పథకం కింద మంజూరు చేసిన ప్రాజెక్టుల జాబితా నుంచి పై అంశాలు సేకరించడం జరిగింది.. ఇప్పటికి ఈ జాబితాలో 100 కి పైగా అంశాలు ఉన్నాయి, ఇప్పటికే మానవాళి అమూర్త సాంస్కృతిక వారసత్వానికి సంబంధించి యునెస్కో రూపొందించిన ప్రాతినిధ్య జాబితాలో మన దేశానికి చెందిన 13 అంశాలు కూడా ఉన్నాయి.
ఈ జాతీయ జాబితా రూపకల్పన పని పురోగతిలో ఉంది . దీనిని ముసాయిదా జాబితాగా పరిగణించవచ్చు. సాంస్కృతిక మంత్రిత్వశాక దీనిని ఎప్పటికప్పుడు నవీకరించడానికి ప్రయత్నిస్తుంది. అందువల్ల, ప్రస్తుత అమూర్త సాంస్కృతిక వారసత్వ అంశాలకు సంబంధించిన రంగాలలోని వారు, నిపుణుల నుండి ప్రస్తుత విషయానికి సంబంధించి సూచనలు, రచనలు , సవరణలను ఇది స్వాగతించింది. ఇందుకు సంబంధించి సాంస్కృతిక వ్యవహారాల మంత్రిత్వశాఖను ఎలా సంప్రదించాలి, అందుకు సంబంధించిన సమాచారం ఈ వెబ్సైట్ https://www.indiaculture.nic.in/national-list-intangible-culture-heritage-ich లో చూడవచ్చు.
నిపుణులు , యునెస్కో వంటి ఇతర సంస్థలతో సంప్రదింపుల ద్వారా ఈ జాబితా భారతదేశ ఐసిహెచ్ సమాచారాన్ని మరింత బలోపేతం చేయడంలో సహాయపడుతుందని భావిస్తున్నారు, ఇది యునెస్కో అమూర్త సాంస్కృతిక వారసత్వ జాబితాకు ‘తాత్కాలిక జాబితా’గా ఉపకరిస్తుంది..
ఈ జాబితాను రూపొందించడంలో సంగీత నాటక అకాడమీ  , ఇందిరా గాంధీ నేషనల్ సెంటర్ ఫర్ ఆర్ట్స్  అందించిన సహకారాన్ని సాంస్కృతిక వ్యవహారాల మంత్రిత్వశాఖల సేవలను గుర్తించడం జరిగింది. ఈ జాబితా కోసం ఎంతో కృషి చేసిన ‘భారతదేశపు సాంస్కృతిక వారసత్వం ,విభిన్న సాంస్కృతిక సంప్రదాయాల పరిరక్షణ’ పరిశోధకులకు కూడా కృతజ్ఞతలు, అని సాంస్కృతిక మంత్రిత్వశాఖ తెలిపింది..
భారత పోటీ ప్రోత్సాహక సంఘం
ప్రియోన్ బిజినెస్ సర్వీస్ ప్రైవేట్ లిమిటెడ్ను అమెజాన్ ఏషియా-పసిఫిక్ రీసోర్సెస్ ప్రైవేట్ లిమిటెడ్ సంస్థ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోద ముద్ర
ప్రియోన్ బిజినెస్ సర్వీస్ ప్రైవేట్ లిమిటెడ్ను అమెజాన్ ఏషియా-పసిఫిక్ రీసోర్సెస్ ప్రైవేట్ లిమిటెడ్ సంస్థ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రియోన్ బిజినెస్ సర్వీస్ ప్రైవేట్ లిమిటెడ్ లో 76 శాతం ఈక్విటీ షేర్లను అమెజాన్ ఏషియా -పసిఫిక్ రిసోర్సెస్ ప్రైవేట్ లిమిటెడ్  స్వంతం చేసుకోవడమనే ప్రతిపాదనకు సంబంధించిన కలయిక ఇది.
కొనుగోలుదారు అమెజాన్.కామ్, ఐఎన్సి.  పరోక్ష పూర్తి యాజమాన్యంలో ఉన్న అనుబంధ సంస్థ. అమెజాన్ గ్రూప్కు అంతిమ మాతృ సంస్థ ఎసిఐ. కొనుగోలుదారు భారతదేశంలో ఎటువంటి వ్యాపార కార్యకలాపాలను నిర్వహించడు. అయితే, కొనుగోలుదారు అంతిమ మాతృ సంస్థ అయిన ఎసిఐకు భారత్లో నమోదు చేసుకున్న లేక భారత్లో వ్యాపార కార్యకలాపాలు నిర్వహిస్తున్న కొన్ని పరోక్ష సంస్థలు ఉన్నాయి.
లక్ష్యిత సంస్థ పూర్తిగా భారత యాజమాన్యం, నియంత్రణలో ఉన్న సంస్థ. హోబర్ మాలో ట్రస్ట్  నియంత్రణలో ఉన్న ఈ లక్ష్యిత సంస్థలో హోబర్ మాలోకు 76 శాతం వాటా మూలధనం ఉంది. కొనుగోలుదారు ఇప్పటికే లక్ష్యిత సంస్థలో ఇరవై మూడు శాతం వాటా మూలధనాన్ని కలిగి ఉండటమే కాక, అమెజాన్ యురేషియా హోల్డింగ్స్ ఎస్.ఎ.ఆర్.ఎల్ కూడా లక్ష్యిత సంస్థలో ఒక శాతం వాటా మూలధనాన్ని కలిగి ఉంది. చిన్న, మధ్య తరహా వ్యాపారాల ఆన్లైన్ వ్యాపారాలను సమర్ధవంతంగా నిర్వహించడమే కాక, డిజిటల్ కేటలాగింగ్, ప్రకటనలు, శిక్షణ, సంప్రదింపులు, సలహాలు, విలువ జోడించిన సేవలు, డిజిటల్ చెల్లింపులను ఎంచుకోవడం, సాధికారం చేసే మొత్తం సమగ్ర సేవలు సహా వివిధ సేవలను లక్ష్యిత సంస్థ అందిస్తోంది.
లక్ష్యిత సంస్థకు తన పూర్తి యాజమాన్యంలోని క్లౌడ్ టెయిల్ ఇండియా ప్రైవేట్ లిమిటెడ్  ఉంది. సిటి సంస్థ భారతదేశంలో బి2సి రిటైల్ వ్యాపారంలో నిమగ్నమై, ప్రస్తుతం ఆన్లైన్ మార్కెట్ , ఆమెజాన్ సెల్లర్ సర్వీసెస్ ప్రైవేట్ లిమిటెడ్  నిర్వహించే డబ్ల్యుడబ్ల్యుడబ్ల్యు. అమెజాన్. ఇన్ ద్వారా వినియోగదారులకు ఉత్పత్తులను అమ్మే సేవలను అందిస్తోంది. దీనితోపాటుగా, సిటి ఆన్లైన్, ఆఫ్లైన మార్గాల ద్వారా ఉత్పత్తుల టోకు  వ్యాపారాన్ని నిర్వహించడంలో నిమగ్నమై ఉంది.
సిసిఐ వివరణాత్మక ఉత్తర్వులను జారీ కానున్నాయి.
ఉక్కు మంత్రిత్వ శాఖ
డిసెంబర్ నెల, 9 నెలల అత్యుత్తమ పనితీరు కనబరిచిన ఎన్ఎండీసీ
కేంద్ర ఉక్కు మంత్రిత్వ శాఖ ఆధ్వర్యంలోని 'నేషనల్ మినరల్ డెవలప్మెంట్ కార్పొరేషన్ లిమిటెడ్'  స్థిరమైన వృద్ధి పథంలో అత్యుత్తమ పనితీరును కనబరుస్తోంది. డిసెంబర్ 2021 నెలలో సంస్థ 3.95 ఎంటీల ఉక్కును ఉత్పత్తి చేసి 3.40 ఎంటీల ఇనుప ఖనిజాన్ని విక్రయించింది. భారతదేశంలోని అతిపెద్ద ఇనుము ధాతువు ఉత్పత్తిదారైన సంస్థ సీపీఎల్వై కంటే ఉత్పత్తిలో స్వల్ప వృద్ధిని నమోదు చేసింది. ప్రారంభం నుండి చూస్తే ఏ డిసెంబర్ నెలకంటే కూడా అత్యధిక ఉత్పత్తిని అందించింది.
|
|
|
|
2020
|
|
2021
|
|
పెరుగుదల %
|
|
డిసెంబరు నెలలో ఉత్పత్తి
|
|
3.86
|
|
3.95
|
|
2.33%
|
|
డిసెంబరు నెల వరకు ఉత్పత్తి 
|
|
21.83
|
|
28.32
|
|
30%
|
|
డిసెంబరు నెల వరకు అమ్మకాలు 
|
|
22.27
|
|
28.36
|
|
27%
డిసెంబర్ 2021 వరకు, 2022 ఆర్థిక సంవత్సరం మొదటి తొమ్మిది నెలల్లో సంచిత ఉత్పత్తి మరియు అమ్మకాల గణాంకాలు వరుసగా 28.32 ఎంటీ మరియు 28.36 ఎంటీగా ఉన్నాయి, దీని ద్వార ఎన్ఎండీసీ అత్యుత్తమ 9 నెలల భౌతిక పనితీరును నమోదు చేసింది. గత ఏడాది ఇదే కాలంతో పోలిస్తే కంపెనీ ఉత్పత్తిలో 30% మరియు అమ్మకాలలో 27% వృద్ధిని సాధించింది.
ఈ అద్భుతమైన పనితీరును కనబరిచినందుకు ఎన్ఎండీసీ బృందాన్ని సంస్థ సీఎండీ శ్రీ సుమిత్ దేబ్ అభినందించారు. ఈ సందర్భంగా ఆయన మాట్లాడుతూ “ఉత్తేజకరమైన సంవత్సరారంభంలో పటిష్ట ఫలితాలను అందించడాన్ని కొనసాగించినందుకు మా సంస్థ బృందాన్ని అభినందించాలనుకుంటున్నాను. 2022లో అనేక ప్రాజెక్ట్లను పూర్తి చేయడం ద్వారా మీరు ఎన్ఎండీసీ బలమైన మూలాలతో మరియు ఉత్తేజకరమైన, అత్యాధునిక మైనింగ్ టెక్నాలజీలతో ఒక విభిన్నమైన కంపెనీగా మారడాన్ని చూస్తారు.” అని అన్నారు.
ప్రధాన మంత్రి కార్యాలయం
ఐఐఎమ్ సంబల్ పుర్ శాశ్వత కేంపస్ కు జనవరి 2 న శంకుస్థాపన చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఐఐఎమ్ సంబల్ పుర్ శాశ్వత కేంపస్ కు జనవరి 2 న ఉదయం 11 గంటలకు వీడియో కాన్ఫరెన్స్ మాధ్యమం ద్వారా శంకుస్థాపన చేయనున్నారు.
ఈ కార్యక్రమం లో కేంద్ర మంత్రులు శ్రీ రమేశ్ పోఖ్ రియాల్ ‘నిశంక్’, శ్రీ ధర్మేంద్ర ప్రధాన్, శ్రీ ప్రతాప్ చంద్ర సారంగీ లతో పాటు ఒడిశా గవర్నరు, ఒడిశా ముఖ్యమంత్రి లు కూడా పాల్గొంటారు. ఈ కార్యక్రమానికి అధికారులు, పరిశ్రమ సారథులు, విద్యావేత్తలు, ఐఐఎమ్ విద్యార్థులు, పూర్వ విద్యార్థులు, ఫేకల్టి సహా 5000 కు పైగా ఆహ్వానితులు వర్చువల్ పద్థతి లో హాజరు కానున్నారు.
ఐఐఎమ్ సంబల్ పుర్ ను గురించి
ఐఐఎమ్ సంబల్ పుర్ మొట్టమొదటి సారి గా ఫ్లిప్ డ్ క్లాస్ రూమ్ ఆలోచన ను అమలులోకి తెచ్చిన ఐఐఎమ్. మౌలిక భావనల ను గురించి డిజిటల్ పద్ధతి లో నేర్చుకోవడం, పరిశ్రమ నుంచి లైవ్ ప్రాజెక్ట్ స్ సాయం తో తరగతి లో అనుభవపూర్వకంగా జ్ఞానాన్ని ఆర్జించడం అనేవి ఫ్లిప్ డ్ క్లాస్ రూమ్ ప్రత్యేకతలు. ఈ విద్యాసంస్థ ఎమ్ బిఎ  బ్యాచ్ లో 49 శాతం విద్యార్థినులు, ఎమ్ బిఎ 2020-22 బ్యాచ్ లో 43 శాతం విద్యార్థినుల తో అత్యధిక జెండర్ డైవర్సిటీ పరంగా అన్ని ఇతర ఐఐఎమ్ ల పైన పైచేయి ని కూడా సాధించింది.
రసాయనాలు, ఎరువుల మంత్రిత్వ శాఖ
ప్రభుత్వం కొవిడ్-19పై పోరాటానికి సహకారం అందిస్తూ అత్యవసరాలు మరియు ఔషధాలను సరఫరా చేయడంలో చురుకైన పాత్ర పోషిస్తున్న జాతీయ ఎరువుల లిమిటెడ్
కేంద్ర ప్రభుత్వం కొవిడ్-19 నిరోధానికి చేస్తున్నపోరాటానికి సహకారం అందిస్తూ కేంద్ర రసాయన మరియు ఎరువుల మంత్రిత్వ శాఖ భారత ప్రభుత్వం వారి ఎరువుల విభాగం పరిధిలోని జాతీయ ఎరువుల కంపెనీ అత్యవసరాలు మరియు ఔషధాలు సరఫరా చేయడంలో చురుకైన పాత్రను పోషిస్తున్నది. దేశంలోని వివిధ ఎన్ఎఫ్ఎల్ యూనిట్లు కొవిడ్-19 నిరోధానికి సంబంధించి వివిధ కార్యకలాపాల్లో చురుకుగా పాల్గొంటూ దేశసేవలో తమ వంతు సహకారాన్ని అందిస్తున్నాయి.
కంపెనీ చేస్తున్న ఈ కృషిని కేంద్ర రసాయన మరియు ఎరువుల శాఖ మంత్రి శ్రీ డి.వి సదానంద గౌడ ప్రశంసించారు.
ఈ విశ్వమహమ్మారి కొరొనాపై పోరాటంలో భాగంగా ఎన్ఎఫ్ఎల్ భటిండా విభాగం 3,000 మాస్కులను జిల్లా పరిపాలన శాఖకు అందించింది. ఈ మాస్కులను ఎన్ఎఫ్ఎల్ భటిండా యూనిట్ సిజిఎం శ్రీ ఏ.కె.జైన్ ఇతర అధికారులతో కలసి భటిండా ఎస్ఎస్పి శ్రీ నానక్ సింగ్ సమక్షంలో భటిండా జిల్లా కలెక్టర్ శ్రీ బి. శ్రీనివాసన్కు అందించారు.
కాగా ఎన్ఎఫ్ఎల్ పానిపట్ విభాగం జిల్లా సహాయ నిధికి రు.లక్ష విరాళంగా అందించారు. ఈ కంపెనీ ఉద్యోగులు ఇంతకు ముందే తమ ఒక్కరోజు జీతం రు. 88లక్షలను విరాళంగా అందించారు.
ఎన్ఎఫ్ఎల్ మహిళా క్లబ్, నంగల్ విభాగం సుమారు రు.50,000 విలువైన నిత్యావసరాలను నంగల్ చుట్టుప్రక్కల ప్రాంతాల్లో లాక్డౌన్ కారణంగా చిక్కుకుపోయిన వారికి అందించారు. పంజాబ్లో విధించిన కర్ఫ్యూ కారణంగా క్లబ్ అధ్యక్షురాలు శ్రీ సునీతా మార్కన్ మరియు ఇతర కార్యనిర్వాహక సభ్యులు స్థానిక ఎస్డిఎం సహాయ సహకారాలను తీసుకుని ఈ సరుకులను సరఫరాచేసారు.
కర్ణాటక ఎన్ఎఫ్ఎల్ రాష్ట్ర కార్యాలయం వారు బెంగళూరులోని పబ్లిక్ సర్వీసు అధికారులకు ఎన్95 మాస్కులను మరియు సానిటైజర్లను సరఫరాచేసారు.
ఎన్ఎఫ్ఎల్ సిఎండి శ్రీ మనోజ్ మిశ్రా ఎన్ఎఫ్ఎల్కకు చెందిన ఆసుపత్రుల్లో రాత్రి పగలు తేడా లేకుండా వారి ప్రాణాలను పణంగా పెట్టి మానవత్వంతో తమ విలువైన సేవలను నిరంతరాయం అందిస్తున్న వైద్యలు మరియు ఆరోగ్య సిబ్బంది, కార్యర్తలను ప్రశంసించారు.
(Visitor Counter : 161
ఆర్థిక మంత్రిత్వ శాఖ
కొన్ని సంస్థల నమోదు, ఆమోదం మొదలైన వాటికి సంబంధించిన కొత్త విధానం 2020 అక్టోబర్ 1 వరకు వాయిదా
మున్నెన్నడూ లేని రీతిలో మానవత, ఆర్థిక సంక్షోభం ఎదుర్కొంటున్న సమయంలో సిబిడిటి, కొన్ని రకాల సంస్థల అనుమతి, రిజిస్ట్రేషన్, నోటిఫికేషన్ వంటివాంటికి సంబంధించిన నూతన విధానాల అమలును అక్టోబర్ 1,2020 వరకు వాయిదా వేసింది.
దీనిప్రకారం,ఆదాయపన్ను చట్టం1961లోని సెక్షన్ 10,12ఎఎ,35, 80 జి కింద అనుమతి పొందిన, రిజిస్టర్ అయిన, నోటిఫై అయిన సంస్థలు తమ ఇంటిమేషన్ను అక్టోబర్ 1 నుంచి మూడునెలలలోపు దాఖలు చేయాలి. అంటే 2020 డిసెంబర్ 31 లోగా దాఖలు చేయాలి. అలాగే అనుమతి పొందడానికి ,రిజిస్ట్రేషన్కు, కొత్తసంస్థల నోటిఫికేషన్కు సంబంధించి సవరించిన ప్రక్రియ 1అక్టోబర్, 2020 నుంచి అమలులోకి వస్తుంది.
ఇందుకు సంబందించిన చట్టపరమైన సవరణలను తగిన సమయంలో ప్రతిపాదిస్తారు.
నోవెల్ కరోనా వైరస్  వ్యాప్తి చెందడం , దాని ఫలితంగా విధించిన లాక్డౌన్ కారణంగా 2020 జూన్ 1 నుండి కొత్త విధానాన్ని అమలు చేయనుండడంపై ఆందోళన వ్యక్తం చేస్తూ ఆర్థిక మంత్రిత్వ శాఖకు పలు అభ్యర్థనలు వచ్చాయి. కొత్త విధానం అమలును ప్రస్తుతానికి వాయిదా వేయాలని సూచిస్తూ పలు అభ్యర్థనలు వచ్చాయి..
ఫైనాన్స్ యాక్ట్ 2020, సెక్షన్లు 10 , 12 ఎఎ, 35 , 80 జిలలో సూచించిన కొన్ని సంస్థల ఆమోదం , నమోదు , నోటిఫికేషన్కు సంబంధించిన విధానాన్ని2020 జూన్ 1 నుంచి హేతుబద్ధం చేసిందని గమనించవచ్చు.
క్రొత్త విధానం ప్రకారం, ఈ విభాగాల క్రింద ఇప్పటికే ఆమోదం పొందిన ,నమోదైన, తెలియజేసిన ఎంటిటీలు మూడు నెలల్లో, అంటే 2020 ఆగస్టు 31 లోగా సమాచారం ఫైల్ చేయాల్సి ఉంటుంది. అలాగే, కొత్త సంస్థల ఆమోదం , నమోదు , నోటిఫికేషన్ కోసం విధానాన్ని జూన్ 1, 2020 నుండి హేతుబద్ధం చేశారు.
(
ప్రధాన మంత్రి కార్యాలయం
భారతదేశం పురుషుల హాకీ జట్టు యొక్క గెలుపు పట్ల సంతోషాన్ని వ్యక్తం చేసిన ప్రధాన మంత్రి
ఏశియన్ చాంపియన్స్ ట్రాఫి ప్రశస్తి ని భారతదేశం యొక్క పురుషుల హాకీ జట్టు గెలుచుకోవడం తో జట్టు కు అభినందనల ను ప్రధాన మంత్రి శ్రీ నరేంద్ర మోదీ తెలియ జేశారు.
ప్రధాన మంత్రి ఒక ట్వీట్ లో -
‘‘ఏశియన్ చాంపియన్ శిప్ లో అద్భుతమైన గెలుపునకు గాను మన పురుషుల హాకీ జట్టు కు అభినందన లు. ఇది భారతదేశాని కి నాలుగో విజయం; అంతేకాక ఇది మన క్రీడాకారుల అవిశ్రాంత సమర్పణ భావాన్ని, కఠోరమైన శిక్షణ ను మరియు దృఢ దీక్ష ను చాటుతున్నది. వారి అసాధారణమైన ప్రదర్శన యావత్తు దేశ ప్రజల లో అపార గౌరవాన్ని ప్రజ్వలింపచేసింది. మన క్రీడాకారులు వారి భవిష్యత్తు ప్రయాసల లో రాణించాలి అని కోరుకొంటూ వారి కి ఇవే శుభాకాంక్షలు.’’ అని పేర్కొన్నారు.
(
పౌర విమానయాన మంత్రిత్వ శాఖ
పూర్వం రక్షణ శాఖమంత్రి గా మరియు గోవా కు నాలుగు సార్లు ముఖ్యమంత్రి గా ఉన్న కీర్తి శేషుడు శ్రీమనోహర్ పర్రికర్ కు శ్రద్ధాంజలి గా గ్రీన్ ఫీల్డ్ ఇంటర్ నేశనల్ ఎయర్ పోర్ట్ మోపా, గోవా కు ‘మనోహర్ ఇంటర్నేశనల్ ఎయర్ పోర్ట్ – మోపా, గోవా’ అనే పేరు ను పెట్టేందుకు ఎక్స్-పోస్ట్ ఫ్యాక్టో ఆమోదాన్ని ఇచ్చిన మంత్రిమండలి
పూర్వం రక్షణ శాఖ మంత్రి గాను, గోవా కు నాలుగు సార్లు ముఖ్యమంత్రి గాను సేవలను అందించినటువంటి కీర్తి శేషుడు శ్రీ మనోహర్ పర్రికర్ కు శ్రద్ధాంజలి గా గ్రీన్ ఫీల్డ్ ఇంటర్ నేశనల్ ఎయర్ పోర్ట్ మోపా, గోవా కు ‘మనోహర్ ఇంటర్ నేశనల్ ఎయర్ పోర్ట్ - మోపా, గోవా’ అనే పేరు ను పెట్టేటందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది.
గోవా రాష్ట్ర ప్రజల ఆకాంక్షల ను నెరవేర్చడానికి గ్రీన్ ఫీల్డ్ ఇంటర్ నేశనల్ ఎయర్ పోర్ట్, మోపా, గోవా కు ‘మనోహర్ ఇంటర్ నేశనల్ ఎయర్ పోర్ట్ -మోపా, గోవా’ అనే పేరు ను పెట్టాలని గోవా రాష్ట్ర ప్రభుత్వం యొక్క మంత్రిమండలి సర్వసమ్మతి తో నిర్ణయాన్ని తీసుకొన్నట్లు గోవా ముఖ్యమంత్రి తెలియజేశారు.
గోవా లోని మోపా లో ఏర్పాటైన గ్రీన్ ఫీల్డ్ విమానాశ్రయాన్ని గౌరవనీయులైన ప్రధాన మంత్రి 2022వ సంవత్సరం డిసెంబర్ లో ప్రారంభించారు. ఆధునిక గోవా యొక్క నిర్మాణం లో పూర్వ ముఖ్యమంత్రి మరియు భారత ప్రభుత్వం లో ఇదివరకు రక్షణ మంత్రి గా ఉన్న దివంగత డాక్టర్ మనోహర్ పర్రికర్ అందించినటువంటి సేవల కు సమ్మానం గా ఈ విమానాశ్రయాని కి ఆయన పేరు ను పెట్టడం జరిగింది.(Visitor Counter : 100
రైల్వే మంత్రిత్వ శాఖ
కోవిడ్-19 నిరోధానికి చేపట్టిన అదనపు చర్యలపై భారతీయ రైల్వేల ప్రకటన
కరోనా వైరస్  వ్యాప్తి నిరోధం దిశగా కింద పేర్కొన్న విధంగా తాము చేపట్టిన అదనపు చర్యలను భారతీయ రైల్వేశాఖ ప్రకటించింది:
- అనవసర ప్రయాణ నిరోధంతోపాటు దుర్బలవర్గంలోని వృద్ధపౌరుల అనవసర ప్రయాణాలను నిరుత్సాహపరిచేందుకు అన్నిరకాల రాయితీ టికెట్ల బుకింగ్ను తాత్కాలికంగా రద్దు చేయడమైనది. అయితే- రోగులు, విద్యార్థులుసహా రిజర్వుడు, అన్ రిజర్వుడు వర్గాల్లోని దివ్యాంగులకు రాయితీ బుకింగ్ కొనసాగుతుంది. మార్చి 20వ తేదీ అర్ధరాత్రి 12:00 గంటల నుంచి అమలులోకి రానున్న ఈ ఉత్తర్వులు తదుపరి ఆదేశాలు వచ్చేదాకా కొనసాగుతాయి.
- ముందుజాగ్రత్త చర్యగానూ, అవసరంలేని ప్రయాణ నిరోధంతోపాటు రైలుమార్గాల్లో రద్దీని తగ్గించడంకోసం స్వల్ప ప్రయాణిక రద్దీగల 155 జతల రైళ్లు 31.03.20 తేదీదాకా రద్దు చేయబడ్డాయి. ప్రజల ప్రయాణ అవసరానికి తగిన సంఖ్యలో ప్రత్యామ్నాయ రైళ్ల లభ్యత దృష్ట్యానేగాక ఏ ఒక్క ప్రయాణికుడూ ఎక్కడా చిక్కుకుపోయే పరిస్థితి ఏర్పడని రీతిలో ఈ రైళ్లను రద్దు చేయడమైనది. ఈ రైళ్లలో టికెట్ బుక్ చేసుకున్న ప్రయాణికులందరికీ పూర్తి సొమ్ము వాపసు చేయబడుతుంది.
- విద్యాసంస్థల ఆకస్మిక మూసివేతవల్ల ఉత్తర భారతంలో చిక్కుకుపోయిన తూర్పు-దక్షిణ-ఈశాన్య భారత ప్రాంతాలకు చెందిన విద్యార్థులు తమ స్వస్థలాలకు వెళ్లడం కోసం భారతీయ రైల్వేశాఖ అన్ని ఏర్పాట్లూ చేసింది.
- అవసరంలేని ప్రయాణాలు మానుకోవాలని ప్రయాణికులకు ఇప్పటికే సూచించబడింది. ప్రయాణం తప్పని పక్షంలో బయల్దేరేముందు జ్వరంవంటిది లేకుండా చూసుకోవాలని సలహా ఇవ్వబడింది. ప్రయాణంలో ఉండగా ఏ సమయంలోనైనా జ్వరం సోకినట్లు అనిపిస్తే చికిత్స కోసం రైల్వే సిబ్బందిని సంప్రదించి సహాయం పొందవచ్చు.
- కోవిడ్-19 వ్యాప్తి నేపథ్యంలో రైల్వే స్టేషన్లలో అనవసరపు రద్దీ నివారణ దిశగా తమ పరిధిలోని అన్ని రైల్వే స్టేషన్లలో పరిస్థితిని సమీక్షించి, అవసరమైతే ఆయా స్టేషన్లలో ప్లాట్ఫామ్ టికెట్ ధరను రూ.50కి పెంచాల్సిందిగా డివిజనల్ రైల్వే మేనేజర్లను ఆదేశించడమైనది.
- రైల్వే స్టేషన్లలో, రైళ్లలో బహిరంగ ప్రకటన వ్యవస్థద్వారా ప్రజలకు అవగాహన కల్పించే దిశగా కింద పేర్కొన్న విధంగా పాటించాల్సిన జాగ్రత్తలు, నిర్లక్ష్యం చేయకూడని అంశాలు నిరంతరం వివరించబడుతున్నాయి:
- తరచూ కడుక్కోవడంద్వారా చేతులు పరిశుభ్రంగా ఉంచుకోవాలి;
- వ్యక్తుల మధ్య సామాజిక దూరం పాటించాలి; తుమ్ము లేదా దగ్గు వచ్చినపుడు నోటిని కప్పుకోవాలి;
- జ్వరంతో బాధపడుతున్నవారు తగిన ముందుజాగ్రత్తలు తీసుకోవాలి ;
- రైల్వే పరిసరాలతోపాటు బహిరంగ ప్రదేశాల్లో ఉమ్మకూడదు; అలాగే...
- సామాజిక దూరం పాటించడంలో భాగంగా శివారు రైళ్లుసహా అన్ని రైళ్లలోనూ ప్రయాణికులు గుంపుగా చేరకుండా చూసుకోవాలి.
జల శక్తి మంత్రిత్వ శాఖ
బహిరంగ మలవిసర్జన రహిత గ్రామాలు
స్వచ్ఛ భారత్ మిషన్  [ఎస్బిఎం ] అక్టోబర్ 2, 2014 న ప్రారంభించబడింది. ఈ కార్యక్రమం ద్వారా అక్టోబర్ 02, 2019 నాటికి దేశాన్ని బహిరంగ మలవిసర్జన రహిత  గా మార్చాలన్న లక్ష్యంతో అన్ని గ్రామీణ కుటుంబాలకు మరుగుదొడ్లను అందించడం ప్రారంభించబడింది. కార్యక్రమం అమలు కోసం రాష్ట్ర మరియు జిల్లా స్థాయిలలో అన్ని రాష్ట్రాలు/యూటీలు ప్రత్యేక సంస్థాగత నిర్మాణాన్ని ఏర్పాటు చేశాయి. రాష్ట్ర స్వచ్ఛ భారత్ మిషన్ మరియు జిల్లా స్వచ్ఛ భారత్ మిషన్. గ్రామ స్థాయిలో జీపీ లేదా దాని ఉప-కమిటీ అంటే గ్రామ నీరు మరియు పారిశుద్ధ్య కమిటీ కార్యక్రమం అమలుకు బాధ్యత వహిస్తుంది. ముఖ్య వనరుల కేంద్రాలు, డెవలప్మెంట్ పార్టనర్లు, మాస్టర్ ట్రైనర్లు మొదలైనవాటి ద్వారా డ్రింకింగ్ వాటర్ మరియు శానిటేషన్ శాఖ మరియు రాష్ట్రాలచే కార్యకర్తలకు శిక్షణ ఇవ్వబడింది. ఓడీఎఫ్ ఫలితాన్ని సాధించడం ద్వారా ఈ కార్యక్రమం 2020-21 నుండి 2024-25 వరకు దీని రెండో దశగా కొనసాగుతోంది.ఓడీఎఫ్ స్థితి స్థిరత్వంపై దృష్టి సారించడం మరియు అన్ని గ్రామాలను ఘన మరియు ద్రవ వ్యర్థాల నిర్వహణతో కవర్ చేయడం అనగా 2024-25 నాటికి గ్రామాలను ఓడీఎఫ్ నుండి ఓడీఎఫ్ ప్లస్గా మార్చడం. ఫేజ్-II అమలకు ప్రోగ్రామ్ ఫేజ్-I కింద రాష్ట్రం/జిల్లా/జీపీ స్థాయిలో ఏర్పాటు చేయబడిన సంస్థాగత నిర్మాణం కొనసాగించబడింది.
అక్టోబర్ 02, 2019 నాటికి దేశంలోని అన్ని గ్రామాలు తమను తాము ఓడీఎఫ్గా ప్రకటించుకున్నాయి. ఎస్బీఎం  ఫేజ్-II కింద గ్రామాల ఓడీఎఫ్ స్థితిని కొనసాగించడం మరియు అన్ని గ్రామాల్లో ఘన మరియు ద్రవ వ్యర్థాల నిర్వహణకు ఏర్పాట్లు చేయడంపై దృష్టి కేంద్రీకరించబడింది. ఓడీఎఫ్ నుండి ఓడీఎఫ్ ప్లస్గా మార్చడం కోసం దేశంలోని అన్ని గ్రామాలను ఎస్బీఎం  ఫేజ్-II కింద కవర్ చేస్తున్నారు.
పై రాష్ట్రాలు నివేదించిన ప్రకారం ఎస్బీఎం  కింద 11 కోట్లకు పైగా వ్యక్తిగత గృహ మరుగుదొడ్లు మరియు 2.13 లక్షల కమ్యూనిటీ శానిటరీ కాంప్లెక్స్లు నిర్మించబడ్డాయి. అక్టోబర్ 2,2019వ తేదీ నాటికి అన్ని గ్రామాలు తమను తాము ఓడీఎఫ్గా ప్రకటించుకున్నాయి. ఇంకా, 96,622 గ్రామాలు ఆగస్టు 01, 2022 వరకు తమను తాము ఓడీఎఫ్ ప్లస్గా ప్రకటించుకున్నాయి.
ఎస్బీఎం  కింద భారత ప్రభుత్వం కేటాయించిన నిధుల వివరాలు మరియు గత మూడు సంవత్సరాలు మరియు ప్రస్తుత సంవత్సరంలో వాటి వినియోగం క్రింది విధంగా ఉన్నాయి:

|
|
సంవత్సరం
|
|
కేటాయించిన
నిధులు
|
|
వినియోగించిన నిధులు
|
|
2019-20
|
|
11938.22
|
|
11845.71
|
|
2020-21
|
|
6000.00
|
|
4947.92
|
|
2021-22
|
|
6000.00
|
|
3111.36
|
|
2022-23
|
|
7192.00
|
|
578.36
గ్రామాలన్నీ ఇప్పటికే ఓడీఎఫ్గా ప్రకటించుకున్నాయి.
ఈ రోజు లోక్సభలో కేంద్రసహాయ మంత్రి శ్రీ ప్రహ్లాద్ సింగ్ పటేల్ లిఖితపూర్వక సమాధానంలో ఈ సమాచారం అందించారు.